Základná škola v Námestove
Komenského ulica 495/33, 029 01 Námestovo
[image: F:\TECHNIKA_ZŠ\2023.03.01 - Aktuálny\!!! POMOCNÉ DOKUMENTY !!!\SovičkaOK.jpg]
UČEBNÉ OSNOVY
Nižšie stredné vzdelávanie

1. CHARAKTERISTIKA PREDMETU

Obsah vzdelávania je spracovaný na kompetenčnom základe. Pri prezentácii nových matematických poznatkov sa vychádza z predchádzajúceho matematického vzdelania žiakov, z ich skúseností s aplikáciou už osvojených poznatkov. Vyučovanie sa prioritne zameriava na rozvoj žiackych schopností, predovšetkým väčšou aktivizáciou žiakov.

Vzdelávací obsah predmetu je rozdelený na päť tematických okruhov
Čísla, premenná a počtové výkony s číslami
Vzťahy, funkcie, tabuľky, diagramy
Geometria a meranie
Kombinatorika, pravdepodobnosť, štatistika
Logika, dôvodenie, dôkazy.

V  tematickom okruhu Čísla, premenná a počtové výkony s číslami sa v 9.ročníku pozornosť venuje počtovým výkonom s mocninami a odmocninami prirodzených čísel. Žiak sa oboznamuje s algoritmami matematických operácií s týmito hodnotami v číselných oboroch. Tiež sa obsah učiva rozvíja v tematických celkoch o premenných, výrazoch výrazoch s mocninami a rovniciach.
V tematickom okruhu Vzťahy, funkcie, tabuľky, diagramy žiaci objavujú kvantitatívne a priestorové vzťahy, zoznámia sa s pojmom premennej veličiny a jej reprezentáciou vo forme tabuliek, grafov a diagramov hlavne v učivách venovaných výrazom, rovniciam a lineárnej funkcii.
V tematickom okruhu Geometria a meranie sa žiaci zdokonaľujú v práci s rovinnými geometrickými útvarmi trojuholník, rovnobežníky, lichobežníky,  kružnica a kruh. Tiež pokračujú v práci s priestorovými útvarmi – hranoly a ihlany. Skúmajú a objavujú ich vlastnosti, znázorňujú ich. Učia sa zisťovať odhadom, meraním a výpočtom veľkosť povrchov, obsahov, obvodov a objemov týchto telies. Dôležité miesto má rozvoj priestorovej predstavivosti. 
Ďalšou súčasťou matematického vzdelávania žiakov 9.ročníka základnej školy je Pravdepodobnosť a štatistika, v ktorej sa žiaci naučia zberu údajov a ich systematizácii pri jednoduchých aprimeraných experimentoch. Tiež ďalej čítajú a tvoria grafy a diagramy, rozumejú bežným pravdepodobnostným a štatistickým vyjadreniam.
Tematický okruh Logika, dôvodenie, dôkazy saprelína celým matematickým učivom a rozvíja schopnosť žiakov logicky argumentovať, usudzovať, hľadať chyby v usudzovaní a argumentácii, presne sa vyjadrovať, formulovať otázky a identifikovať divergentnosť riešení.

Žiaci:
· Poznajú a funkčne využívajú rôzne spôsoby kvantitatívneho vyjadrenia celok – časť (prirodzeným číslom, zlomkom, desatinným číslom, percentom),
· riešia kontextové a aplikačné úlohy,
· matematizujú jednoduché reálne situácie s využitím písmen vo význame čísla (premennú, určí hodnotu výrazu),
· matematizujú a riešia reálnu situáciu pomocou rovníc,
· tvoria a riešia úlohy, v ktorých aplikujú osvojené poznatky o číslach a počtových výkonoch,
· zostavujú tabuľky jednoduchých lineárnych súvislostí, doplňujú chýbajúce údaje na základe objaveného pravidla a znázorňujú údaje,
· objavujú funkčné vzťahy medzi premennými a znázorňujú ich v pravouhlej súradnicovej sústave,
· vyjadrujú lineárne funkcie rovnicou, tabuľkou, grafom, vedia uviesť príklady nelineárnych funkcií,
· vytvárajú tabuľky a grafy pre jednoduché funkcie,
· využívajú k argumentácii a pri výpočtoch vety o zhodnosti a podobnosti trojuholníkov,
· rozoznávajú a modelujú osovo a stredovo súmerné útvary v rovine, manipulatívnou činnosťou sú žiaci privedení k pochopeniu a osvojeniu jednoduchých geometrických transformácií, poznajú základné vlastnosti dvojíc súmerných útvarov a vedia ich využívať pri jednoduchých konštrukciách,
· analyzujú a riešia aplikačné geometrické úlohy s využitím osvojeného matematického aparátu,
· sú schopní orientovať sa v množine údajov,
· vedia prisúdiť výrokom z blízkeho okolia správnu pravdivostnú hodnotu,
· vedia posudzovať realitu zo štatistického a pravdepodobnostného pohľadu,
· vedia rozlíšiť istý a nemožný jav.

Dosiahnuté postoje:

· Overujú správnosť výsledkov získaných počtovými výkonmi prostredníctvom možnosti kontroly týchto výpočtov,
· aplikáciou písmen vo význame čísla získavajú pocit, že sú bohatší o dôležité využiteľné vedomosti v praktickom živote,
· zvládnutie riešenia rovníc im dáva rýchlejší a univerzálnejší prostriedok riešenia úloh,
· získavajú pozitívny vzťah k tvorivému prístupu využitia údajov v matematizácii situácie,
· reálne posúdia potrebu samostatnosti pri objavovaní a slovnom vyjadrení výsledkov zistenia,
· formujú si potrebu využívania grafického znázornenia k vyjadreniu kvantitatívnych súvislostí,
· rozvíjajú záujem o zdokonaľovanie svojho logického myslenia, o jeho neustále rozširovanie a využívanie v určení stratégie riešenia úloh, o prvky kritického myslenia,
· sú motivovaní k rozvoju svojich schopností a objaveniu pravidelností okolo seba,
· vďaka poznaniu premenných sú pripravovaní na iný spôsob prístupu k veličinám a realite,
· overujú si jednotu používať odhad, meranie a výpočet,
· postupne si zvykajú na potrebu dôkazu tvrdení a argumentov a v odôvodnených prípadoch ho aj nárokujú,
· snaha o presnosť pri meraniach, konštrukcii a výpočtoch by mali chápať ako nevyhnutnosť,
· používajú náčrty, rôzne spôsoby znázornenia geometrických telies a predmetov,
· rozvíjajú snahu o rozvoj vlastnej priestorovej predstavivosti,
· vedia využívať svoje vedomosti a zručnosti v oblasti zhodnosti a podobnosti geometrických útvarov,
· sú pripravení na posúdenie pravdivosti matematických výrokov, s ktorými sa v priebehu svojej učebnej činnosti stretli,
· nadobudnú nadhľad nad celkovým porozumením súvislostí matematického textu, z hľadiska jeho štrukturácie na definície, vety, hypotézy, dôkazy,
· uplatňujú a posilňujú sebadôveru s novou možnosťou postrehu kvantifikácie reality, ďalšieho prostriedku a spôsobu riešenia úloh, inovatívnym pohľadom na realitu,
· pracujú v tíme, vedia kooperovať a diskutovať, sú zodpovední za výsledky svojej práce a zverené pomôcky,
· komunikujú verbálnou aj písomnou formou, ovládajú symbolickú, grafickú komunikáciu,
· pracujú v tíme, vedia kooperovať a diskutovať, sú zodpovední za výsledky svojej práce a zverené pomôcky,
· spoznajú matematiku ako súčasť ľudskej kultúry a dôležitý nástroj pre spoločenský pokrok,
· aplikujú pri riešení matematických úloh a problémov znalosť pojmov, faktov, nadobudnutý matematický aparát aj odborné informácie získané z rôznych vhodných informačných zdrojov,
· získajú pozitívny vzťah k ochrane svojho zdravia a životného prostredia.

Obsah učiva, organizačné pokyny, spôsob hodnotenia: 1 h

Opakovanie a prehlbovanie učiva 8. ročníka: 18 h
Kladné a záporné celé a desatinné čísla, absolútna hodnota čísla, Počtové výkony s kladnými a zápornými číslami, Číselný výraz, výraz s premennou, hodnota číselného výrazu, úpravy výrazov s premennou, Ekvivalentné úpravy pri riešení jednoduchých lineárnych rovníc, koreň rovnice, Jednoduchý, postupný pomer, zmeniť a rozdeliť v danom pomere, Výška, ťažnica trojuholníka, Obvod, obsah trojuholníka, Vlastnosti rovnobežníkov, výška rovnobežníka, obvod a obsah rovnobežníka, Vlastnosti lichobežníka, obvod, obsah, Kolmý hranol, trojboký hranol, štvorboký kolmý hranol – objemy a povrchy. Obvod, obsah kruhu, dĺžka kružnice, Ludolfovo číslo, kruhový výsek a kružnicový oblúk, Pravdepodobnosť – jav istý, možný nemožný, štatistický súbor, štatistická jednotka, relatívna početnosť – číselná hodnota, zlomok, percentá.

Mocniny a odmocniny, zápis veľkých čísel:  18 h
Súčin rovnakých činiteľov, jeho zápis pomocou mocniny, druhá mocnina, druhá mocnina ako obsah štvorca, zápis druhej mocniny reálneho čísla, tretia mocnina, tretia mocnina ako objem kocky, zápis tretej mocniny základ mocniny (mocnenec), exponent (mocniteľ), druhá odmocnina, znak odmocnenia (), základ odmocniny (odmocnenec), zápis druhejodmocniny, tretia odmocnina, znak odmocnenia (, ), zápis tretej odmocniny,mocniny čísla 10, predpony a ich súvis s mocninami, zápis čísla, vedecký zápis čísla, zápis čísla v tvare a . 10n, (pre 1  a  10 ), a práca s takýmito číslami na kalkulačke, veľmi veľké a veľmi malé čísla, vytváranie predstavy o nich odhad, odhad výsledku, zaokrúhľovanie.

Žiak na konci 9. ročníka základnej školy vie/dokáže:

· Prečítať správne zápis druhej a tretej mocniny ľubovoľného racionálneho čísla a určiť v ňom mocnenca (základ) a mocniteľa (exponent),
· zapísať druhú a tretiu mocninu ľubovoľného racionálneho čísla ako súčin rovnakých činiteľov,
· zapísať súčin konkrétneho väčšieho počtu rovnakých činiteľov v tvare mocniny a opačne,
· vysvetliť vzťahy  a ,
· prečítať správne zápis druhej odmocniny ľubovoľného kladného racionálneho čísla a tretej odmocniny ľubovoľného racionálneho čísla a určiť v ňom stupeň odmocnenia a odmocnenca (základ),
· zapísať druhú odmocninu ľubovoľného kladného racionálneho čísla a tretiu odmocninu ľubovoľného racionálneho čísla,
· vypočítať na kalkulačke druhú a tretiu mocninu ľubovoľného racionálneho čísla, druhú odmocninu kladného racionálneho čísla a tretiu odmocninu ľubovoľného racionálneho čísla,
· vypočítať spamäti hodnotu druhej a tretej mocniny malých prirodzených čísel (1, ..., 5) a hodnotu druhej odmocniny z čísel 4, 9, 16, 25, ...,100,
· zapísať ako mocninu 10 čísla 100, 1 000, 10 000, ...,
· zapísať čísla v tvare a.10n (pre1a10) – vedecký zápis čísla,
· vyriešiť primerané numerické a slovné úlohy s veľkými číslami s využitím zručností odhadu a zaokrúhľovania,
· použiť zaokrúhľovanie a odhad pri riešení praktických úloh.

Pytagorova veta: 14 h
Pravouhlý trojuholník, základné prvky a vlastnosti pravouhlého trojuholníka – pravý uhol, odvesny, prepona, súčet dvoch ostrých uhlov je 90 stupňov, Pytagorova veta pre pravouhlý trojuholník vzťahy c2 = a2 + b2, a2 = c2 – b2, b2 = c2 – a2, a = , b =, c =,význam a využitie Pytagorovej vety vyjadrenie neznámej zo vzorca.

Žiak na konci 9. ročníka základnej školy vie/dokáže: 

· Vymenovať základné prvky a vlastnosti pravouhlého trojuholníka,
· formuláciu Pytagorovej vety aj jej význam,
· zapísať Pytagorovu vetu v pravouhlom trojuholníku ABC s pravým uhlom pri vrchole C vzťahom c2 = a2 + b2, ale aj vzťahom pri inom označení strán pravouhlého trojuholníka,
· vyjadriť a zapísať zo základného vzťahu Pytagorovej vety obsah štvorca nad odvesnami (a2 = c2 – b2, b2 = c2 – a2), podobne aj pri inom označení strán trojuholníka,
· vyjadriť vzťah pre výpočet dĺžky odvesien pomocou odmocnín (a = , b = ), podobne aj pri inom označení strán trojuholníka,
· vypočítať dĺžku tretej strany pravouhlého trojuholníka, ak sú známe dĺžky jeho dvoch zvyšných strán,
· samostatne použiť Pytagorovu vetu na riešenie kontextových úloh z reálneho praktického života.





Ihlan, valec, kužeľ, guľa, ich objem a povrch: 14 h
(Rotačný) valec, (rotačný) kužeľ, guľa, guľová plocha ihlan (pravidelný, trojboký, štvorboký, ...), sieť, podstava (horná, dolná), plášť, výška, vrchol strana kužeľa, stred gule, polomer a priemer gule objem, povrch.
Žiak na konci 9. ročníka základnej školy vie/dokáže: 

· Načrtnúť ihlan, valec a kužeľ vo voľnom rovnobežnom premietaní,
· opísať ihlan, valec, kužeľ a guľu a pomenovať ich základné prvky,
· určiť počet hrán, stien a vrcholov ihlana,
· zostrojiť sieť ihlana, valca a kužeľa,
· dosadením do vzorcov vypočítať objem a povrch ihlana, valca, kužeľa a gule,
· vyriešiť primerané slovné úlohy na výpočet objemu a povrchu ihlana, valca, kužeľa a gule.

Riešenie lineárnych rovníc a nerovníc s jednou neznámou: 20 h
Rovnosť a nerovnosť dvoch algebrických výrazov lineárna rovnica s jednou neznámou
lineárna nerovnica s jednou neznámou, ľavá a pravá strana rovnice (nerovnice), riešenie (koreň) rovnice a nerovnice, znamienka rovnosti (nerovnosti), znaky nerovnosti, ostré a neostré nerovnosti, skúška správnosti, výraz, lomený výraz, výraz s neznámou v menovateli rovnica s jednou neznámou, podmienky pre riešenie rovnice (s neznámou v menovateli), skúška správnosti, slovná (kontextová) úloha, zápis, matematizácia textu úlohy, postup riešenia, zostavenie lineárnej rovnice (nerovnice), skúška, odpoveď, vyjadrenie neznámej zo vzorca.

Žiak na konci 9. ročníka základnej školy vie/dokáže: 

· Rozhodnúť o rovnosti (nerovnosti) dvoch číselných(algebrických) výrazov,
· rozlíšiť zápisy rovnosti, nerovnosti, rovnice, nerovnice,
· vyriešiť jednoduchú lineárnu rovnicu s jedným výskytom neznámej,
· vyriešiť jednoduchými úpravami lineárnu rovnicu s viacnásobným výskytom neznámej (napr. 2x + 3 = 3x –4),
· význam skúšky správnosti a rozumie tomu, prečo nie je pri niektorých rovniciach nutná,
· vyriešiť jednoduché lineárne nerovnice s jedným výskytom neznámej (napr.: 2(x + 8) > 42),
· vyriešiť jednoduché rovnice s jedným výskytom neznámej v menovateli (napr.: = 4),
· urobiť skúšku správnosti riešenia jednoduchej rovnice s neznámou v menovateli,
· určiť podmienky riešenia rovnice s neznámou v menovateli,
· vyjadriť neznámu zo vzorca (z primeraných matematických a fyzikálnych vzorcov),
· vybrať vhodnú stratégiu riešenia slovnej úlohy(rovnicou, nerovnicou, tipovaním,...),
· vyriešiť slovné (kontextové) úlohy vedúce k lineárnej rovnici (nerovnici),
· overiť správnosť riešenia slovnej úlohy.

Podobnosť trojuholníkov: 18 h
Geometrické útvary v rovine, zhodnosť geometrických útvarov, podobnosť geometrických útvarov, podstata podobnosti pomer podobnosti dvoch geometrických útvarov podobnosť trojuholníkov, vety o podobnosti trojuholníkov (sss, sus, uu) podobnosť trojuholníkov v praxi.

Žiak na konci 9. ročníka základnej školy vie/dokáže: 

· Vysvetliť podstatu podobnosti dvoch geometrických útvarov,
· rozhodnúť o podobnosti dvojice trojuholníkov v rovine,
· vypočítať pomer podobnosti dvoch podobných trojuholníkov,
· na základe viet o podobnosti trojuholníkov vyriešiť primerané výpočtové a konštrukčné úlohy,
· využiť vlastnosti podobnosti trojuholníkov pri riešení praktických úloh zo života pri meraní (odhadovaní) vzdialeností a výšok,
· určiť skutočnú vzdialenosť (mierka mapy) a skutočné rozmery predmetov (mierka plánu).

Štatistika: 12 h
Štatistický prieskum, štatistický súbor, rozsah štatistického súboru, štatistický znak, triedenie, absolútna početnosť, početnosť a relatívna početnosť javu, tabuľka, graf – diagram, prechod od jedného typu znázornenia k inému, hodnoty – údaje, ich znázornenie a interpretácia využitie IKT v štatistike, prieskum.

Žiak na konci 9. ročníka základnej školy vie/dokáže: 

· Zrealizovať primeraný štatistický prieskum,
· pripraviť a spracovať jednoduchý vlastný projekt zameraný na štatistický prieskum určitej udalosti s vyjadrením početnosti určitého javu,
· vyriešiť primerané úlohy zo štatistiky s využitím výpočtu aritmetického priemeru,
· spracovať získané hodnoty – údaje z vlastného štatistického prieskumu do tabuľky,
· interpretovať údaje z tabuľky,
· prostredníctvom viacerých druhov diagramov – grafov znázorniť hodnoty –údaje.


Grafické znázorňovanie závislostí: 15 h
Pravouhlý systém súradníc, sústava súradníc v rovine súradnicové osi, priesečník súradnicových osí súradnice bodu, graf, hodnota, hodnoty v tabuľke, najmenšia hodnota, nulová hodnota, najväčšia hodnota, závislosť dvoch hodnôt, nezávislá a závislá premenná graf priamej úmernosti, graf nepriamej úmernosti lineárna závislosť, lineárna funkcia, graf lineárnej funkcie.

Žiak na konci 9. ročníka základnej školy vie/dokáže: 

· Opísať a zostrojiť pravouhlý súradnicový systém,
· zobraziť bod (úsečku, trojuholník, atď.) v pravouhlom súradnicovom systéme (napr. A[3 ; 2]; úsečka XY, ak X[2 ; –4] a Y[–3 ; 3],atď.),
· zostrojiť graf priamej úmernosti a lineárnej závislosti podľa údajov z tabuľky,
· určiť k danej prvej súradnici druhú súradnicu bodu, ktorý leží na danom grafe,
· prečítať údaje z grafu priamej a nepriamej úmernosti a použiť ich pri výpočte,
· vyriešiť slovné úlohy na využitie grafov priamej a nepriamej úmernosti.

Súmernosť v rovine: 10 h
Súmernosť geometrických útvarov, zhodnosť, stred súmernosti, stredová súmernosť, os súmernosti, osová súmernosť, útvary osovo a stredovo súmerné, vzor, obraz útvaru. Základné pravidla rysovania, konštrukcia rovinného geometrického útvaru v osovej a stredovej súmernosti. Kreslenie, vzory, ornamenty, piktogramy, symboly, značky.

Žiak na konci 9. ročníka základnej školy vie/dokáže: 

· Vedieť určiť či sú geometrické útvary súmerné podľa osi resp. podľa stredu.
· Nájsť os súmernosti osovo súmerného útvaru.
· Zostrojiť obraz bodu, úsečky, priamky, kružnice alebo jednoduchého útvaru (obrazca) zloženého z úsečiek a častí kružnice  v osovej (aj v stredovej) súmernosti.
· Vedieť určiť osi súmernosti (štvorec, obdĺžnik, trojuholníky, kružnica – kruh, atď.)
· Vedieť určiť stredovo súmerné rovinné útvary (štvorec, obdĺžnik, kruh).

Nácvičné testy – T9, prijímacie pohovory: 5 h
Zostávajúce hodiny budú využívané na aktivizáciu učiva , riešeniu aplikačných a kontextových úloh pred Testovaním 9 a prijímacími pohovormi. 

Príprava na testovanie – T9, prijímacie pohovory: 33 h
Číselné obory, matematické operácie  s číslami rôznych oborov s rešpektovaním zásad poradia počtových výkonov, deliteľ, násobok, prvočíslo, zložené číslo, najmenší spoločný násobok a najväčší spoločný deliteľ, úmera, trojčlenka, priama a nepriama úmernosť, pomer a mierka mapy, percentá a promile – ich využitie v aplikačných úlohách, výrazy, premenná, matematické operácie s výrazmi, rovnice, nerovnice, skúška správnosti, diagramy, grafy, tabuľky, pravdepodobnosť – relatívna početnosť. Geometrické útvary – ich prvky a vlastnosti, obvod a obsah útvarov, konštrukcia útvarov, výška útvarov, ťažnica v trojuholníku, uhly, vlastnosti dvojíc uhlov, vonkajšie a vnútorné uhly trojuholníka, operácie so stupňami a minútami,  premena jednotiek obsahu, dĺžky, 4 uholníky, kruh a kružnica, konštrukcia dotyčníc, Talesova kružnica. Priestorové telesá – ich prvky a vlastnosti, objemy a povrchy hranolov a ihlanov, premena jednotiek objemu. Výrazy s mocninami, matematické operácie s výrazmi s mocninami, Pytagorova veta. Nerovnice, intervaly, množiny prvkov daného oboru. Súmernosti v rovine – osová a stredová súmernosť, konštrukcia obrazov útvarov  v súmernostiach, súmerné útvary. Znázorňovanie telies – nárys, bokorys, pôdorys, voľné rovnobežné premietanie, stopy stavieb. Podobnosť útvarov. Koeficient podobnosti. Priebežne nacvičovať overovanie vedomostí, zručností a spôsobilostí učiva – nácvičné testy, kombinácia dopĺňania odpovedí, voľba možností odpovede. Rozvoj čitateľskej gramotnosti v textoch – hľadanie súvislostí, relevantných informácií, rozvoj konvergentných a divergentných úloh s otvoreným riešením. Rozvoj čitateľskej gramotnosti v nesúvislých textoch – tabuľky, grafy, diagramy, mapy. Upevňovanie konštrukčných zručností, presnosť a estetika nárysov, symboly v konštrukciách.


4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG). (Školský vzdelávací program 2018/2019 (2.6 Prierezové témy).

	· Osobnostný a sociálny rozvoj
	
	Deliť si úlohy, niesť zodpovednosť - vo všetkých tematických celkoch

	· Environmentálna výchova
	
	Správať sa zodpovedne k prírode, k svojmu okoliu a k sebe. Riešiť aktuálne problémy životného prostredia: odpad – zber a recyklácia pevného odpadu, znečisťovanie ovzdušia,
vody a pôdy, spotreba energie a šetrenie energiou, urbanizácia – zachovanie pôvodných prírodných spoločenstiev, vysádzanie zelene - vo všetkých tematických celkoch

	· 
	
	

	· 
	
	

	· 
	
	

	· 
	
	

	· Mediálna výchova
	
	Mediálna realita a jej účinky na osobnosť človeka, vplyv televízie (filmy, reality show, spravodajstvo, reklama, ...), rozhlasu, novín, časopisov, internetu vyhľadávanie a objektívne / relevantné zdroje informácií , internetové stránky, čitateľská gramotnosť v nesúvislých textoch, diagramy, štatistika

	· 
	
	

	· 
	
	

	· Multikultúrna výchova
	
	Tolerantné postoje k nositeľom odlišných kultúr pri uvedomovaní si a zachovávaní vlastnej kultúrnej identity - jednoznačnosť číslic, písmen / neznámych, označovanie symbolov veličín, symbolov v konštrukčných úlohách, algoritmizácia výpočtov

	· 
	
	

	· 
	
	

	· Dopravná výchova
	
	Pozorovať svoje okolie, vyhodnocovať situáciu z hľadiska bezpečnosti - slovné úlohy na rovnice a sústavy rovníc, použitie v kombinatorike

	· Ochrana života a zdravia
	
	Ochrana bezpečnosti a zdravia žiakov pred nebezpečenstvom, civilná ochrana, zdravotná príprava - slovné úlohy na rovnice a sústavy rovníc.

	· 
	
	

	· 
	
	

	· 
Výchova k manželstvu a rodičovstvu
	
	Priateľstvo, zmysel prvých priateľstiev, význam citov pre zdravý rozvoj dieťaťa, práva
dieťaťa, vzťahy v rodine, negatívne vplyvy ohrozujúce zdravie – drogy, fajčenie.

	
	
	

	
	
	

	· Regionálna
	
	Využitie polohy v euroregióne, doprava, kultúra, CR, zahraničný obchod, prírodné charakteristiky, prvky humánnej geografie - slovné úlohy na rovnice a sústavy rovníc

	· Finančná gramotnosť
	
	Slovné úlohy – daň z pridanej hodnoty, úroková miera, hypotekárny úver, pôžička, splátkový kalendár, lízing, menové kurzy

	· Tvorba projektu a prezentačné zručnosti
	
	Využívať IKT pri získavaní a spracúvaní informácií a pri prezentácii vlastnej práce, vyjadriť sa verbálne aj písomne.

	
	
	




5. METÓDY A FORMY PRÁCE – STRATÉGIE VYUČOVANIA

Na splnenie vytýčených cieľov vyučovania matematiky a kľúčových kompetencií žiakov  je nevyhnutné používať aktivizujúce vyučovacie metódy, a to predovšetkým samostatnú prácu žiakov, prácu vo dvojiciach a skupinovú prácu. Okrem samostatnej práce zacielenej na získanie počtových návykov a ďalších zručností je nevyhnutné, aby žiaci objavovali nové poznatky experimentovaním a vlastnou činnosťou. Pre učiteľa to znamená, že individuálnym prístupom objavuje a usmerňuje rozvoj schopností jednotlivých žiakov a riadi tvorivú prácu kolektívu triedy. 

Iniciatíva jednotlivých žiakov pri riešení úloh a spoluzodpovednosť za pracovné výsledky majú výchovný význam. Objaviteľský prístup pri získavaní nových poznatkov a radosť zo samostatne vyriešenej úlohy posilňujú pozitívny vzťah žiaka k predmetu. Použitie aktivizujúcich metód práce sa musí zabezpečovať využívaním vhodných demonštračných pomôcok a didaktickej techniky a žiacke pomôcky pre samostatnú a skupinovú prácu. 

Veľký význam má aj používanie prostriedkov výpočtovej techniky, predovšetkým kalkulačiek (pre samostatnú prácu žiakov, prípadne prácu vo dvojiciach).

Pri vyučovaní treba dbať na priebežné opakovanie a precvičovanie učiva, riešenie primeraných úloh so stále rastúcou náročnosťou vo vzťahu k individuálnemu rozvoju žiakov. Účinnou formou na rýchle zopakovanie a upevnenie učiva sú krátke písomné práce, ktoré sa zaraďujú spravidla na začiatok vyučovacej hodiny. Dôležitá je rýchla kontrola výsledkov práce žiakov a rozbor chýb žiakov tak, aby si každý žiak uvedomil, aké vedomosti a zručnosti si musí individuálne doplniť. Na túto prácu so žiakmi učiteľ využíva zbierky úloh. 

V učebniciach a zbierkach úloh sú k daným tematickým celkom zaradené aj náročnejšie úlohy (výrazne označené), ktoré umožňujú učiteľovi diferencovane pristupovať k žiakom a individuálne pracovať so žiakmi s hlbším záujmom o matematiku a znevýhodneným žiakom. K rozvoju žiakov s hlbším záujmom o matematiku prispievajú aj matematické súťaže, napríklad matematická olympiáda, Pytagoriáda, Matematický klokan, nácvičné testovanie Komparo. 

Motivačné metódy:	motivačné rozprávanie, motivačný rozhovor, motivačný problém, motivačná demonštrácia

Expozičné metódy:		rozprávanie, opis, vysvetľovanie

Demonštračné metódy: 	pozorovanie, manipulácia s predmetmi, demonštračný experiment

Aktivizujúce metódy: 	diskusia, situačná metóda, didaktické hry, kooperatívne vyučovanie, žiacky experiment

Fixačné metódy: 	opakovanie, precvičovanie, upevňovanie konštrukčných zručností


6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). Pri hodnotení žiakov budeme vychádzať aj zo základného dokumentu školy – Školský vzdelávací program 2018/2019 (3.1 Hodnotenie (evalvácia) vzdelávacích výsledkov práce žiakov).

Žiaci budú v predmete matematika hodnotení vymenovanými formami za stanovených podmienok:

1) Verbálnou formou – kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. Pri verbálnej kontrole zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.

2) Písomnou formou–kontrola a hodnotenie osvojenia základných poznatkov prostredníctvom:

a) Písomná previerka–kontrola pripravenosti a osvojenia poznatkov žiakom alebo skupiny žiakov písomnou formou z posledných tém vysvetleného učiva. Odporúča sa uplatniť postup zadania otázok učiteľom ústnou alebo písomnou formou v rozsahu 3 až 6 otázok s časovým limitom 5 až 15minút. Optimálne hodnotenie je na základe percentuálnej úspešnosti podľa kritérií:

	Známka
	Úspešnosť

	 
	OD
	DO

	1
	100,0%
	90,0%

	2
	89,0%
	75,0%

	3
	74,0%
	50,0%

	4
	49,0%
	30,0%

	5
	29,0%
	0,0%











b) Test – na konci tematického celku alebo skupiny podobných učebných tém v časovom limite 20 až 40 min v rozsahu 10–20 otázok zostavených podľa výkonovej časti vzdelávacieho štandardu. Optimálne hodnotenie je na základe percentuálnej úspešnosti podľa predchádzajúcich kritérií.

3) Praktickými aktivitami – je vhodné slovné hodnotenie praktických zručností (vrátane správnosti nákresov a schém podľa potreby) s dôrazom na samostatnosť a správnosť tvorby záverov z riešenia úloh. Optimálne je slovné hodnotenie so stručným hodnotením výkonu žiaka. V nižších ročníkoch sa odporúča pristupovať k tvorbe záverov na základe stručnej osnovy danej učiteľom.

4) Práca s textom – preverovať úroveň samostatnej práce žiakov a schopností práce s textom formou hodnotenia správ zo samostatných pozorovaní podľa kritérií na základe vzájomnej dohody učiteľov.

5) Prezentácia projektov – úroveň kombinovaných verbálnych, písomných, grafických prejavov a komunikatívnych zručností je vhodné kontrolovať a hodnotiť prostredníctvom prezentácie projektov podľa kritérií na základe vzájomnej dohody učiteľov.


Hlavným kritériom hodnotenia žiaka bude:
· Individuálne zlepšenie: vo vedomostiach ,kognitívnych a psychomotorických schopnostiach, v snahe o lepšie výkony,
· V zručnostiach pri príprave a realizácii konštrukcií a vysvetlení nimi simulovaných javov,
· aktivity a tvorivosti pri riešení zadaných úloh,
· systematická príprava na vyučovanie.



Hodnotenie vymedzíme na tieto okruhy:
1. Rozvoj praktických schopností a zručností.
2. Osvojenie si vedomosti.
3. Osobnosť žiaka (s upriamením sa aj na to, s akými podmienkami vstupuje do učebnej činnosti).
4. Identifikácia a  analýza problémov a schopnosti ich riešenia

7. [bookmark: _GoBack]UČEBNÉ ZDROJE

Učebnými zdrojmi pri výučbe predmetu matematika sú: učebnice, pracovné listy, zbierky úloh a pracovné zošity, encyklopédie, odborná literatúra a internet. Prínosom pri vyučovaní je používanie interaktívnej tabule, PC, internetu a prezentácii na IKT a názorných učebných pomôcok (rysovacie súpravy, modely telies, obrazy, fotografie a iné)


[bookmark: 9/_Prierezové_témy:]Doporučené učebnice:
1. Matematika pre 9. ročník ZŠ a 4. ročník gymnázia s osemročným štúdiom, 1.časť:S. Čeretková, O. Šedivý, I. Teplička; r. 2025
2. Matematika pre 9. ročník ZŠ a 4. ročník gymnázia s osemročným štúdiom, 2.časť: S. Čeretková, O. Šedivý, I. Teplička; r. 2025
Doporučené webové adresy:
1. https://phet.colorado.edu/
2. https://www.e-matematika.cz/
3. www.oskole.sk
4. www.planetavedomosti.iedu.sk/
5. https://www.e-matematika.cz/
6. http://matematika.hrou.cz/
7. http://www.zsmalinovpart.edu.sk/matika/matika.htm
8. http://www.akcs.pirula.net/slovak/opening.htm - cvičné úlohy
9. http://www.matika.sk/index1.htm
10. http://www.ide.sk/indexsk.php?aktdir=%20mateksk

